cyanic-selkie/wikianc huggingface dataset:
Valldalsvatnet
Kulturminne som vart lagt under vatn
Før igangsetjinga av utbyggingsarbeidet, vart det i 1962-1964 gjort arkeologiske registreringar og utgravingar i Valldalen, og det vart då funne ein buplass frå steinalderen, to hustufter og ein verkstadsplass frå vikingtida og mellomalderen, og mange hustufter frå nyare tid i denne dalen på om lag sju hundre meter over havet, der det før neddemminga hadde vore seterdrift. Verkstadplassen var eit sjeldsynt funn ved å syne seg å ha vore ein produksjonsstad for perler av bergkrystall, for ein slik verkstadplass var ikkje funne i Noreg tidlegare. Etter alt å døme, har plassen vore nytta i vikingtida.
Normalkraft
Normalkraft er i mekanikken ei kraft eller ein kraftkomponent som verkar vinkelrett på rørsleretninga til ein lekam. Normalkrafta kan ikkje utføre noko arbeid eller tilføre lekamen noko energi, men kan endre rørsleretninga til lekamen. For ein lekam som kan røre seg langs ei flate, forstår ein med normalkraft den krafta som verkar vinkelrett inn mot flata og sørgjer for at lekamen held seg i kontakt med denne. Friksjonen mellom ein lekam og flata han ligg på er proporsjonal med normalkrafta.
Valldalsvatnet
Kulturminne som vart lagt under vatn
Ein heller, Ullshelleren, som vart utgrave under leiing av arkeologen Knut Odner, synte seg å ha vore nytta som bustad for menneske i lang tid, er òg sett under vatn. Her vart det mellom anna funne helleristingar av bronsealdertype. Motiva var skip, hestar og fotsolar, som er dei same som er å sjå på dei såkalla «jordbruksristingane» på svaberg i gamalt jordbruksland i låglandet.
Av det som vart registrert, og av det som vart grave ut, går det fram at fleire interessante kulturminne frå gamal tid kunne ha vore å finne i det terrenget som no ligg i djupet av Valldalsvatnet.
Normalkraft
Likningar
Når ein lekam ligg i ro på ei hellande flate, er normalkrafta vinkelrett til planet lekamen kviler på. Framleis vil normalkrafta vere så stor som naudsynt for å hindre at lekamen går gjennom flata. Styrken på krafta kan reknast ut ved:
der N er normalkrafta, m er massen til lekamen, g er tyngdeakselerasjonen og θ er vinkelen mellom den hellande flata og horisontalen.
Normalkrafta er ei av fleire krefter som verkar på lekamen. I desse enkle døma er dei viktigaste av dei andre kreftene som verkar på lekamen friksjon og tyngdekrafta.
Jean-François de La Clue-Sabran
Jean-François de La Clue-Sabran var ein fransk kommandør. Under sjuårskrigen hadde han kommando over ein fransk skvadron på tolv skip i Middelhavet. Med desse skipa skulle han delta i den planlagde franske invasjonen av Storbritannia, men engelskmennene blokkerte vegen ut av Middelhavet og møtte han i slaget ved Lagos i Portugal i 1759, der han vart skadd og tapte.
Joe Meek
Robert George Meek eller Joe Meek var ein plateprodusent og låtskrivar frå England og rekna som ein av dei første og mest oppfinnsame sjølvstendige produsentane i verda.
Den mest kjende songen han arbeidde på var hitten til The Tornados, «Telstar» i 1962, som var den første singelen av eit britisk band som gjekk til topps på den amerikanske singellista. Han låg òg fem veker på toppen av den britiske lista og Meek fekk ein Ivor Novello Award for produksjonen same året.
Andre store hittar som han arbeidde på var «Don't You Rock Me Daddy-O» og «Cumberland Gap» av Lonnie Donegan (som lydteknikar), «Johnny Remember Me» av John Leyton, «Just Like Eddie» av Heinz, «Angela Jones» av Michael Cox og «Have I the Right?» av The Honeycombs. Meek sitt konseptalbum I Hear a New World vert rekna som ein milepåle i moderne musikk for den nyskapande bruken av elektroniske lydar.
Joe Meek produserte òg musikk for filmar, mellom anna Live It Up! i 1963.
Perioden med kommersiell suksess som produsent var kortvarig og Meek fekk etter kvart stor gjeld og vart deprimert. 3. februar 1967 tok han livet av husvertinna si med ei hagle, før han skaut seg sjølv.
Meek var ein pioner innan musikkproduksjon. På ei tid då mange lydteknikarar gjekk kledd i kvite laboratoriefrakkar, spelte han inn musikk i sitt eige studio og var aldri redd for å manipulere lyden for å skape effektane han var ute etter. Då han spelte inn «Johnny Remember Me», var til dømes fiolinane plassert i trappene, trommerslagaren nesten på badet, og blåserekka stod i ein annan etasje. Han var av dei første som fysiske separerte instrumenta, og handsama instrument og stemmer med ekko og klang, og køyrte lydsignala gjennom sine eigne heimelagde elektroniske utstyr.
Ole Christian Kvarme
Ole Christian Mælen Kvarme er ein norsk geistleg som har vore domprost i Oslo domkyrkje og biskop i Borg bispedømme og Oslo.
Biografi
Kvarme voks opp i Trondheim. Han tok teologisk utdanning frå Menighetsfakultetet i Oslo, og vart cand.theol. derfrå i 1974. Han har også det praktisk-teologiske seminaret frå same lærestad. Kvarme har også hebraisk mellomfag frå Universitetet i Oslo (1970), og studiar i rabbinisme og judaistikk frå Göttingen i Tyskland og Jerusalem i 1975 og 1976.
Kvarme var vitskapeleg assistent ved Menighetsfakultetet 1972-74, og arbeidde som bibelomsetjar ved Det Norske Bibelselskap i 1973. I 1975 var han vernepliktig feltprest.
Han var misjonsprest for Den Norske Israelsmisjon 1976-81, med bustad i Haifa i Israel. Samtidig var han eksekutivsekretær for Bibelselskapet i Israel og for Bibelselskapet på Vestbreidda - for dei sameinte bibelselskapa. Deretter styrar for Caspari Center for bibelske og jødiske studier, 1982-86, og generalsekretær i Det Norske Bibelselskap, 1986-96.
Mellom 1996 og 1998 var han domprost i Oslo domkyrkje. I 1998 vart han så utnemnd til biskop av Borg, ei stilling han hadde fram til han, 11. mars 2005, vart biskop av Oslo og flytta inn i Prestegården på Blindern, biskopbustaden i Oslo. Kvarme gjekk av som biskop i Oslo 30. september 2017.
Diskusjon før utnemninga til biskop i Oslo
Det har vore sterk debatt rundt nokre av Kvarme sine standpunkt og uttalingar om homofile prestar, der Kvarme hadde stadfesta at han sjølv ikkje ønskte å innsetje eller ordinere prestar som lever i homofilt partnarskap.
Under ein lang nominasjons- og avstemmingsprosess til bispestolen i Oslo vart Kvarme sin lojalitet til eit vedtak frå den norske kyrkja sitt øvste organ, kyrkjemøtet frå 1997, framheva som eit problem av motstandarar av kandidaturet hans. Den avtroppande biskopen, Gunnar Stålsett, hadde i ord og handling fristilt seg frå dette vedtaket, mellom anna ved å tilsetje prestar som levde i homofilt samliv og ved å presteordinere kandidatar som levde i slike samband, og dette hadde vorte vel teke imot, mellom anna i sentrale politiske krinsar i hovudstaden. Dei to eller tre andre kandidatane som regjeringa hadde til utval ved avslutninga av rådgjevingsprosessen, hadde gjeve til kjenne ei haldning som likna på Stålsett si. Kvarme vert omtala som ein moderat konservativ. 11. mars 2005 vart han utnemnd til stillinga biskop i Oslo av Kongen i statsråd. To av statsrådane stemde imot utnemninga.
Malone i Italia
Malone er ei 40 km lang elv i Piemonte i Italia og ei av sideelvane til Po frå venstre som renn gjennom Canavese.
Elva har utspring i Monte Soglio og frå her renn ho gjennom kommunane Corio, Rocca Canavese, Barbania og Front i Torino medan ho gradvis veks frå sideelvar frå naturreservatet Riserva Naturale della Vauda frå høgre. Malone renn så gjennom Rivarossa, Lombardore, San Benigno Canavese og så til Brandizzo (nær Chivasso) der ho munnar ut i Po.
Malone kan stundom få svært høg vassføring og den gjennomsnittlege vassføringa på 8,8 m³/s kan stundom auke hundre gongar så mykje, som under ein alvorleg flaum i oktober 2000.
Barentsburg
Byen har hotell, forsamlingslokale, museum, idrettshall, symjebasseng og annan busetnad. Innbyggarane er til stor del sjølvforsynte med grønsaker frå eiget drivhus, og dei har au eiget fjøs. Det er norsk postkontor på hotellet.
Den klart dominerande arbeidsgivaren er det russiske gruveselskapet Trust Arktikogul. Dei fleste som arbeider i kolgruvene er ikkje russarar, men ukrainarar. Byen blei hardt ramma etter flyulykka på Operafjellet der besetninga og alle passasjerane, menn, kvinner og born, omkom.
Céligny
Céligny er ein kommune i kantonen Genève i Sveits. Han består av to små eksklavar av kantonen Genève i kantonen Vaud, nær Crans-près-Céligny. Kommunen har innbyggjarar  og eit areal på. Kommunesenteret ligg 434 meter over havet.
Den største eksklaven består av landsbyen Céligny på ein ås ovanom Genfersjøen langs den vesle Le Brassus-dalen. Den mindre eksklaven består av grendene La Grande og La Petite Coudre.
Saint-Étienne-katedralen i Bourges
Historie
Bygginga av katedralen i Bourges byrja i 1195. koret var ferdigstilt i 1214, og skipet i tida 1225-1250. Vestfronten stod fedig i 1270. Arkitekt for kyrkja var Paul-Louis Boeswillwald, og Philip Berruyer var byggmeister. Katedralen kom på UNESCO si verdsarvliste in 1992.
Møre Folkehøgskule
Møre Folkehøgskule er ein frilynd folkehøgskule i Ørsta i Møre og Romsdal. Skulen tar kvart år imot vel 85 elevar. Sidan 1992 har den vore eigd av Stiftinga Møre Folkehøgskule, der styremedlemane blir valde av den tidlegare eigaren Sunnmøre frilynde ungdomssamlag, og av Ørsta kommune.
Fag
Linefag ved denne skulen er:
Skien
Skien er ein by og administrasjonssenter i Skien kommune i Vestfold og Telemark. Byen ligg ved Skienselva søraust i kommunen og utgjer den delen av tettstaden Skien/Porsgrunn som ligg i Skien kommune. Skiendelen av denne tettstaden har 48 296 innbyggjarar (2015).
Marano
Marano er ei elv på Den italienske halvøya. Elva dannar den austlege grensa mellom Italia og San Marino og munnar ut i Fiumicello ved det austlegaste punktet i San Marino. Den største sideelva til Marano er Cando.
Skien
Skien bysenter ligg der Farelva frå Norsjø dannar Hjellevatnet, og deler seg i ein foss på kvar side av Klosterøya og hamnebassenget øvst i Skienselva. Det kuperte terrenget gjer sentrum i Skien trongt med ein hovudakse nord–sør. Byen fekk si nåverande sentrumsregulering etter den siste store bybrannen i 1886.
Skien er sete for fylkesmannen og fylkeskommunens administrasjon. I byen ligg også sjukehuset Telemark HF og ei rekke vidaregåande skular. Det er fengsel på Rødmyr, travbane på Klosterskogen, og idretts- og symjehall (Skienshallen).
I byen kjem avisene Telemarksavisa og Varden ut.
Næringsliv
Skien er ein gammal trelast- og industriby ved utløpet av Telemarksvassdraget. Dei første industribedriftene frå 1850-åra var knytt til vasskraft og treforedling. I dag er Skien Telemarks viktigaste handels- og administrasjonsby, medan industrien har gått noko tilbake dei siste åra. Etter nedlegginga av papirindustrien AS Union i 2006 er dei viktigaste industribransjane verkstadindustri; særleg elektroteknisk industri, grafisk industri og næringsmiddelindustri. Det er etablert nye næringsområde på Kjørbekk og Rødemyr, og eit nytt hamneanlegg i Voldsfjorden.
Samferdsel
Gjennom Skien går riksveg 36 (Eidanger–Seljord). Bysenteret ligg 13 kilometer frå E 18. Frå sentrum går riksveg 32 over Siljan til Lågendalen, og denne vegen er ein del av det kortaste vegsambandet Skien–Oslo. Fylkesveg 354 fører frå bysenteret til Porsgrunn og Bamble på vestsida av elva. Elles er det bygd ut eit finmaska og godt vegnett i området. Skien lufthamn, Geiteryggen ligg sørvest for bysenteret.
Historie
Skien voks fram der fallet frå Hjellevatnet hindra vidare skipsfart oppetter Skienselva. Det tidlegaste dokumentet som viser byprivilegium er frå 1358. Utbygging av industri tok til på 1500-talet, med gruvedrift i Glasergruva, Fossum Jernverk og sagbruk som nytta fossefallet. Tømmerfløyting på elva kom i gang på 1600-talet, og Skien vart eksporthamn for tømmer og plank og importhamn for korn. Landhevinga og utviklinga i skipsfarten hadde etter kvart gjort byen vanskeleg å nå med handelsskip, og ladestadene Porsgrunn, Brevik og Langesund voks fram på 1600-talet. Utover 1700-talet gjekk det attende med Skien medan ladestadene voks. Byen fekk ny framgang som industriby, kommunikasjonsknutepunkt og administrasjonssenter i fylket. I 1873 vart Union Bruk etablert. Norsjø–Skienkanalen vart bygd i perioden 1854—1861, Bandak-Norsjøkanalen vart opna i 1892. Skien fekk jernbanesamband via Vestfoldbanen i 1882 og Bratsbergbanen i 1917.
Ei rad store brannar har herja byen opp gjennom åra, i 1652, 1671, 1681, 1732, 1766, 1777 og sist i 1886, vart store delar av byen lagt i oske. Gateplanen i sentrum vart fastlagt etter brannen i 1886.
I 1964 vart Skien by slegen saman med herada Solum og Gjerpen og Valebø krins av Holla til storkommunen Skien. Kommunegrensene har lege fast etter ei mindre grenseregulering mot Porsgrunn i 1968.
Svartediket
Svartediket ligg i dalføret mellom Ulriken og Fløyen. Isdalen, Hardbakkadalen og Våkendalen endar ned mot Svartediket.
Historie
Før demninga vart bygd låg det to vatn her, Alrekstadvatn og Isdalsvann, som låg i den nordaustlege delen av det noverande vatnet. Svartediket låg opphavleg i Årstad kommune og utbygginga kom i stand etter avtale med Årstad herredstyret og Bergen kommune.
Svartediksdammen fekk ei tappehøgde på 4,5 m, som var tilstrekkeleg i 1882. I 1868 kjøpte kommunen Øvre Møllendal og fekk slik bruksretten til Isdalsvann, Tarlebøvann, Langelivvann og Øvre Isdalsvann. Dammen vart vidare utbygd i 1882 med sikte på å forsyne byen med vatn i 90 dagar. Demninga vart då gjort tre meter høgare og Svartediket kunne regulerast til 7,7 m. I 1950-1954 gjorde ein ei ny utbygging og Svartediket vart heva med 11 meter til, totalt 18,7 m.
Hausten 2004 vart Svartediket råka av giardia-parasitten og ein reknar med at mellom 4000 og 6000 menneske vart råka. Opp til 400 av desse sleit med langtidsverknader i lang tid etterpå. Vassverket som reiner vatnet frå Svartediket vart i ettertid oppgradert med UV-stråling, som mellom anna tar knekken på parasitten. På folkemunne vart Svartediket ein liten periode humoristisk kalla «Giardiasjøen».
Bodø kyrkje (1888–1940)
Bodø kyrkje var ei kyrkje i Bodø by i Nordland fylke. Dette var ei nygotisk langkyrkje i tre som vart teikna av Jacob Wilhelm Nordan og innvigd den 6. januar 1888. Kyrkja brann ned den 27. mai 1940 då Bodø vart bomba.
Kyrkja hadde vesttårn med trappehus på kvar side, og koret var polygonalt avslutta. Kyrkja fekk altartavle i 1899 i form av ein kopi av Carl Bloch sitt bilete Christus Consolator måla av Christen Brun.
Etter krigen tok det nokre år før Bodø fekk ny bykyrkje. Sør-Hålogaland bispedøme vart oppretta i 1952, og i 1956 vart Bodø domkyrkje innvigd.
Kristi openberringsdag
Kristi openberringsdag markerer i Den norske kyrkja avslutninga på juletida og byrjinga på openberringstida. Den liturgiske fargen for dagen er kvit, men tilknytinga til openberringstida gjer at ein òg kan forsvare bruk av grøn liturgisk farge.
Kristi openberring, epifanaia, har vore feira sidan oldkyrkja, for å markere Jesu guddommelege opphav. I den eldste kyrkja vart dagen feira 6. januar både som Jesu fødselsdag og som Jesu dåpsdag; sjølv om Jesus vart døypt som vaksen, meinte dei han var fødd og døypt på same datoen. Sidan la dei meir vekt på at dei heilage tre kongane kom for å hylle Jesus på denne dagen. Feiringa av Jesu dåp vart då lagt til sundagen etter, medan fødselsdagsfeiringa vart lagt til 25. desember. Eit anna gammalt tema knytt til epifania var vinunderet i Kana, det vart sidan markert 2. søndag etter Kristi openberring.
Frå 1771 vart feiringa av Kristi openberring i Danmark-Noreg lagt til første sundagen etter nyårsdagen.
Kristi openberringsdag er ei av dei tolv store høgtidene i den ortodokse kyrkja.
Openberringstida
Openberringstida legg vekt på tekstar som frå ulike sider kan fortelje kven Jesus er. I den norske kyrkja er openberringstida spesielt knytt til misjon. I tråd med praksis i tyske lutherske kyrkjer vert openberringstida no avslutta med Kristi forklåringsdag. Tidlegare vart denne dagen markert 6. august. Såmannssundagen (tidlegare seksagesima) og vingardssundagen (tidlegare septuagesima) har i den norske kyrkja difor skifta preg frå å vere førfastesundagar til å vere openberringssundagar, til skilnad frå liturgien i mellom anna den danske folkekyrkja. Datoen for Kristi forklåringsdag - og dermed avslutninga på openberingstida - er avhengig av når fasta og påsken kjem.
I 2008 var openberringstida spesielt kort. Vingardssundagen fall allereie tjuande dag jul, og kyrkjeåret gav ikkje plass til å feire verken 2., 3., 4. eller 5. sundag etter Kristi openberring.
Sputnik 1
Sputnik 1 (russisk Спутник-1, namnet tyder «reisevenn») var den fyrste kunstige satellitten som blei sendt ut i verdsrommet. Han blei sendt opp av Sovjetunionen 4. oktober 1957. Dette kom som eit sjokk på USA, som på den tida trudde at teknologien deira låg framom den til Sovjetunionen.
Massen til satellitten var på 83,6 kg og diameteren 0,58 m. Han hadde to radiosendarar (20 og 40 MHz), og ein meiner at banehøgda var på 250 km. Analysar av radiosignala blei nytta til å samle inn informasjon om elektrontettleiken til jordatmosfæren. Sputnik 1 blei sendt opp av ein R-7-rakett.
Radiosendarane om bord på Sputnik 1 fungerte i tre veker, fram til dei kjemiske batteria om bord gjekk tomme. Banen til Sputnik 1 morkna 4. januar 1958; og satellitten fall då ned mot jorda, 92 dagar etter oppskytinga.
Norske nettaviser
Dei første nettavisene i Noreg blei lanserte i mars 1995. Musikkavisa Panorama, blei opna 1. mars som ei rein nettavis. 6. mars opna nettutgåva av lokalavisa Brønnøysunds Avis, og 8. mars kom Dagbladet si nettutgåve, Dagbladet.no. I dag har ein stor del norske aviser også ein nettutgåve.
Fem av dei ti mest vitja norske nettstadene på topplista til TNS Gallup i 2009 var nyhendetenestene til Dagbladet.no, VG Nett, NRK.no, Aftenposten.no og Nettavisen. Det var eit unikt fenomen på verdsbasis at nettstader med redaksjonelt innhald var så populære. Til samanlikning viste nettstatistikken til Alexa at berre eit av dei tjue mest vitja nettstadene i USA var redaksjonelt. Det var CNN.com på 18. plass.
Sofies verden
Handling
Hovudpersonen, Sofie, får uventa fleire mystiske brev med filosofiske spørsmål. Mange av breva står under namnet Hilde Møller Knag. Etter kvart får ho eit heilt brevkurs i filosofiens historie som startar med mytene om dei første greske filosofane. Kurset fortset deretter med Sokrates, Platon og Aristoteles heilt opp til mellomalderen. Ein dag møter ho filosofilæraren Alberto Knox, som tar ho tilbake til mellomalderen og forklarar om dåtidas filosofitenking. Dei reiser saman frå mellomalderen og fram til våre dagar. Under reisa møter ho viktige personar som Kant, Kierkegaard, Darwin og Freud.
Saint-Maur-des-Fossés
Saint-Maur-des-Fossés er ein kommune og by i dei søraustlege forstadane til Paris i Frankrike. Han ligg 11,7 km frå Paris sentrum i departementet Val-de-Marne, og har eit folketal på om lag 75 000 innbyggjarar.
Namn
Saint-Maur-des-Fossés har fått namnet sitt frå eit kloster som vart grunnlagd her i 638 av Dronning Nanthild, regent for son hennar Clovis II, ved ein stad kalla Fossati på mellomalderlatinsk (Les Fossés på moderne fransk), som tyder «vollgraver».
Klosteret, tileigna St. Peter og St. Maria, heitte Sanctus Petrus Fossatensis på mellomalderlatinsk, som tyder «St. Peter av vollgravene». I 868 inviterte Kong Karl II munkar frå klosteret Saint-Maur de Glanfeuil (i Le Thoureil i Maine-et-Loire, vest i Frankrike), som hadde flykta frå klosteret på grunn av ein vikinginvasjon. Dei hadde med seg dei kostelege leivningane av St. Maurus.
Seinare i mellomalderen vart leivningane av St. Maurus vidkjend fordi dei visstnok kunne helbrede gikt og epilepsi, og Saint Pierre des Fossés vart ein av dei mest kjende pilegrimsstadane i Frankrike på denne tida. Til slutt, på 1200-talet, vart leivningane så populære at klosteret vart gjeve namnet Saint-Maur-des-Fossés («St. Maurus av vollgravene»).
Under den franske revolusjonen skifta namnet mellombels til Vivant-sur-Marne (som tyder «Livleg ved Marne») for å syne avvisinga av religion.
Etter den franske revolusjonen vart det offisielle namnet på kommunen berre Saint-Maur, men i 1897 vart «des-Fossés» lagt til igjen, sannsynlegvis av historiske årsaker og for å skilje han frå andre byar i Frankrike med namnet Saint-Maur.
Norske studentaviser
Studentaviser som for tida kjem ut i Noreg.
Storavatnet på Osterøy
Storavatnet er ein innsjø som ligg i kommunane Vaksdal og Osterøy i Vestland.
Fylkesveg 37 i Nordland
Fylkesveg 37 i Nordland går mellom Baustad og Berg i Sømna kommune. Vegen er 4,5 km lang.
Jens Hundseid
Jens Falentinsen Hundseid var ein politikar frå Vikedal i Rogaland. Han var statsminister i Noreg frå 14. mars 1932 til 3. mars 1933.
Liv og gjerning
Hundseid var stortingrepresentant for Telemark fylke og Bondepartiet frå 1925 til 1936. Dertter representerte han same partiet i Buskerud frå 1937 til Stortinget vart samla att i 1945.
Frå fleire hald vert maktovertakinga 16. april 1932 rekna som eit statskupp, då partileiinga i Bondepartiet i utgangspunktet ynskte at Einar Borch skulle ta over statsministerposten. Men Hundseid gjekk til kong Haakon VII og gav uttrykk for at partiet hadde utpeikt han til ny leiar av Bondepartiregjeringa før Borch hadde komme til Oslo. Seinare kunne Hundseid erklære at han var beden av kongen om å stifte ny regjering for Bondepartiet.
Før krigen og i regjering markerte Hundseid seg som motstandar av Vidkun Quisling sine haldningar, men i 1940 vart Hundseid likevel medlem i Nasjonal Samling, støtta okkupasjonsmakta og fekk lang fengselsstraff etter krigen. Det vert spekulert i at dette var eit pragmatisk val frå Hundseid si side, medan andre meiner han frykta represaliar frå Quisling.
Hammarhai
Hammarhaiar eller hamarhaiar (slekt Sphyrna) er ei gruppe haiar med karakteristiske hovudformar. Det finst hammarhai i dei fleste hav, men dei går sjeldan inn i område med vasstemperatur under 20 °C. Dei nordlegaste observasjonane er frå den engelske kanalen.
Brente steders regulering
Brende staders regulering blei etablert 1. juli 1940 for å ta seg av utarbeiding av reguleringsplanar (byplanar) for gjenreising av 27 byar og tettstader som var bomba og øydelagde av Tyskland i april og mai 1940. Etter krigen blei verksemda endra, og galdt gjenreisinga i Nord-Troms og Finnmark etter øydeleggingane der i krigens sluttfase.
Hammarhai
Det finst 9 artar hammarhai, 3 av desse kan vera farlege for menneske. Hammarhaiar utgjer dei fleste artane i familien Sphyrnidae, men Eusphyra blochii (eng. Winghead shark) blir ofte plassert i ei eiga slekt.
Brente steders regulering
Planlegging under krigen
Brende staders regulering blei oppretta på initiativ av Innanriksdepartementets Gjenreisingsnemnd, fyrst under namnet Krigsskadde staders regulering. Administrasjonsrådet, som var det sivile styringsorganet i den okkuperte delen av Noreg frå 15. april til 25. september 1940, vedtok i slutten av juni 1940 at staten skulle dekke kostnadane med planlegginga. I slutten av juni 1940 fekk Sverre Pedersen spørsmål om å leie planarbeidet, og allereie 1. juli var BSR i funksjon. Då statsadministrasjonen blei nazifisert hausten 1940 blei Gjenreisingsnemnda oppløyst og oppgåvene ho hadde, overførte til Innanriksdepartementet.
Hammarhai
Kjenneteikn
Hammarhaiane har fått namnet sitt etter den karakteristiske hovudfasongen dei har, som kan likna på ein hammar med t-forma si. Augo og nasebora sit ytst på kantane. Grunnen til at dette hovudet ser ut som det gjer er omstridt. Munnane er særs små i høve til resten av storleiken.
Anne Enger
Anne Enger, tidlegare Anne Enger Lahnstein, er tidlegare leiar for Senterpartiet og var statsråd i Kulturdepartementet (kulturminister) i Regjeringa Bondevik I. I ein periode var ho fungerande statsminister for Kjell Magne Bondevik under eit lengre sjukdomsfråver. Ho kjem opphavleg frå Trøgstad i Østfold.
Ariajasuru Hasegawa
Ariajasuru Hasegawa er ein japansk fotballspelar.
Anne Enger
Frå 2004 til 2015 var ho fylkesmann i Østfold. Ho har tidlegare vore leiar i Redningsselskapet.
Ariajasuru Hasegawa
Han har spela for klubbane Yokohama F. Marinos, FC Tokyo, Cerezo Osaka, Real Zaragoza, Shonan Bellmare, Omiya Ardija og Nagoya Grampus (2019).
Anne Enger
Enger var ein av dei mest innflytingsrike politikarane på 1990-talet, men ho er nok mest kjend for kampen mot norsk medlemskap i EU fram mot valet i 1994. I denne perioden vart ho av media kalla «Nei-dronninga».
Enger tok artium i 1968 og har utdanning både som sjukepleiar (1972) og sosionom (1975) frå Det norske diakonhjem.
Storavatnet i Meland
Storavatnet er eit vatn som ligg i Alver kommune i Vestland.
Brente steders regulering
Danninga av Brende staders regulering.
Til å byrje med omfatta planarbeidet 23 stader: Narvik, Bjerkvik, Ankenesstrand, Bodø, Fauske, Rognan, Hemnesberget, Namsos, Steinkjer, Verdalsøra, Kristiansund, Sunndalsøra, Molde, Åndalsnes, Veblungsnes, Dombås, Otta, Kvam, Tretten, Rena, Elverum, Vossevangen og Ulvik (Brakanes). Seinare kom Måløy, Vardø, Honningsvåg og Kirkenes til. Sverre Pedersen hadde hatt planleggingsarbeid i om lag halvparten av desse stadene før krigen.
Det blei raskt bygd opp ein liten stab av fagfolk til arbeidet, men det var ikkje lett å skaffe nok arkitektar og ingeniørar med kompetanse i byplanlegging. Det var eit sterkt ynskje om å få fram planar raskt, så tidsnaud gjorde at det ikkje blei gjort så grundige føreundersøkingar som ynskeleg. Manglande kart gjorde òg arbeidet vanskeleg og tidkrevjande. Det var vanskeleg å skaffe kontor, og den fyrste tida gjekk arbeidet føre seg i to teiknesalar på NTH. Arkitektstudentar hjelpte til med teikning og modellbygging. Allereie i byrjinga av september 1940 blei planforslag for seks byar lagde fram for styresmaktene.
Planarbeid under tysk kontroll
BSR arbeidde nært saman med lokale styresmakter og kommunale fagfolk. I utgangspunktet meinte tyskarane at den fysiske gjenreisinga var ei norsk sak, men dei greip etter kvart inn i planarbeidet. Reichkommisar Terboven kravde at planane skulle gjennomgåast av hovudavdelingsleiar Oberbaurat Hans Stephan under Generalbauinspektor Albert Speer i Berlin. Stephans merknader handla mykje om at det var teke for mykje omsyn til lokale forhold og grunneigarforhold. Han ynskte òg litt større dimensjonar på enkelte gater og meir bevisst utforming av plassanlegg Men han understreka at planlegginga skulle vere ei norsk sak og utførast av norske arkitektar.
Hammarhai
Kjenneteikn
I gjennomsnitt er ein hammarhai opptil 4 m lang, men nokre artar kan bli heile seks meter lange og vege 900 kg.
Levesett
Hammarhaien er ein aggressiv predator som et fisk, blekksprut og krepsdyr. Ein finn dei som regel i varmt vatn langsmed kystlinjer og på kontinentalsokkelen. Dei jaktar som regel om natta, åleine og for ein stor del langs botnen. Om dagen sym dei i stim.
Hammarhaiar parrar seg om sommaren og har indre befruktning. Hoa slepp ikkje ut egga som andre haiar, men ber dei inne i kroppen. Larvane får næring frå plommesekken, som på same måte som ei morkake er forbunden med mora sitt blodsystem. Eit kull haiungar kan bestå av opptil 55 fisk, avhengig av kor stor mora er. Dei vert fødd levande med hovudet bøygd bakover, og får eit arr på buken frå der plommesekken var festa. Dette er analogt med navlen hjå pattedyr. Ungdyra lever på grunt vatn
Det har òg vorte rapportert jomfrufødslar hjå hammerhai.
Brente steders regulering
Planarbeid under tysk kontroll
I februar 1941, då dei fyrste regulerings- og soneplanane var blitt godkjende, blei dei etter ynskje frå Reichkommissariat ved Baurat Luther, bearbeidde arkitektonisk med skissemessige fasadeoppriss av gater og plassar, perspektivteikningar og modellar. I løpet av krigen blei alle planane stadfesta av departementet.
Om lag halvparten av planane bygde på Pedersens tidlegare planar, men dei nye planane var mindre storslåtte og meir nøkterne i utforminga. Mange av akseanlegga blei reduserte eller tekne bort, og planane la til grunn mindre vekst og nybygging enn før. Det viktige var å bygge opp igjen det som var øydelagt. Likevel blei det lagt stor vekt på det estetiske og formale. Arkitekturen var enkel og prega av klassisistiske førebilde.
Etter kvart som den tyske krigsmakta fekk større problem, og ein ikkje makta å gjenreise stadene før etter krigen, minka interessa for BSR. Etter februar 1943 var det liten aktivitet. Sjølv om BSRs planar var meint å vere mellombelse var dei fleire stader gjeldande til utpå 1960-talet, og har hatt mykje å seie for utvikling, utforming og utsjånad av staden.
Etter krigen blei Rådet for BSR oppnemnd for å vurdere planane, men det førte ikkje til store endringar. Dei behandla 15 reviderte planar frå krigstida, som alle blei stadfesta av departementet i løpet av 1946.
Les Paul
Lester William Polsfuss eller Les Paul var ein amerikansk jazzgitarist og oppfinnar. Han var ein pioner innan utviklinga av den elektriske gitaren, som gjorde rock and roll-stilen mogeleg. Han fann opp mange innspelingsteknikkar, som overdubbing, lyd- og bandforseinking, phaser og fleirsporsinnspeling. I 2003 plasserte Rolling Stone han som den 46. beste gitaristen gjennom tidene.
Brente steders regulering
Planen for Steinkjer som eksempel
Planen for Steinkjer bygde på Sverre Pedersens tidlegare planarbeid. Han blei utarbeidd i 1940 og litt omarbeidd i 1941/42. Hovudgrepet i planen er hovudgata, Kongens gate, og bru over elva mellom bydelane Sørsia og Norsia. Ved begge bruhovuda er utforma ein plass, på sørsida i samband med det sentrale elementet kyrkja, og gata er opna opp med plassutvidingar. Det blei gjennomført eit rutenettmønster. Det er vist treplantingar i gatene, og ein promenade og park langs elva.
Planlegging etter krigen
4. oktober 1944 gav Hitler ordre om tilbaketrekking frå Finnmark. Dette førte til brenning og øydelegging av nesten all busetnad mellom Varangerbotn i aust og Lyngen i vest. Ein stor del av befolkninga, nesten 50 000 menneske, blei evakuerte. Under krigen arbeidde eksilregjeringa i London med førebuande planar for gjenreising av landet. Også norske arkitektar i Stockholm etablerte eit fagmiljø som gjorde førebuande planarbeid. Frå hausten 1944 blei arbeida mest konsentrerte om gjenreisinga av Finnmark og Nord-Troms. Det var tankar om å endre busettinga og ikkje bygge opp igjen alle dei øydelagde stadene. Men det skulle vise seg å vere så sterkt i strid med folkeviljen at det ikkje blei noko av.
Les Paul
I 1930-åra spelte Paul jazz på radio i Chicago. Dei to første platene hans kom i 1936, det eine under aliaset Rhubarb Red, som var Paul sitt alias når han spelte country. På den andre plata spelte han for bluesartisten Georgia White.
Paul var misnøgd med dei elektriske gitarane som vart seld i midten av 1930-åra og starta å eksperimentere med eigne utformingar. Mellom anna lagde han «Kubben» (The Log), som ikkje var noko anna ein ein gjerdestolpe med stol, hals og pickup. Til denne festa han kassen på ein hol Epiphone-gitar. Dette løyste dei to største problema hans, feedback, sidan den akustiske kassen ikkje lenger gav gjenklang med den forsterka lyden, og sustain sidan energien frå strengane ikkje forsvann ved at dei lagde lyd i kassen.
Brente steders regulering
Store oppgåver for Brende staders regulering
Verksemda hadde hovudkontor i Oslo, og det blei oppretta ti lokale kontor; i Alta, Hammerfest, Havøysund, Honningsvåg, Mehamn, Berlevåg, Båtsfjord, Vardø, Vadsø og Kirkenes. I 1952 blei hovudkontoret i Oslo oppløyst og gjekk inn i Boligdirektoratet. Men i Finnmark eksisterte BSR til 1955. Gjennom desse åra blei det utarbeidd 22 byplanar og 38 tettstadsplanar. Rådet for BSR fungerte som høgaste faglege instans for reguleringsarkitektane i deira arbeid med lokale planar, og gav uttale til planane før dei blei behandla av lokale styresmakter. I alt behandla rådet 17 byplanar og 26 planar for tettstader i Finnmark og Nord-Troms. Rådet blei lagt ned 30. juni 1950, og arbeidet blei overteke av Kommunaldepartementets sakkunnige råd.
Les Paul
I 1938 flytta Paul til New York og i 1943 til Hollywood, der han danna ein ny trio. Paul spelte mellom anna med Nat King Cole og andre artistar på konserten Jazz at the Philharmonic i Los Angeles den 2. juli 1944. Same året spelte trioen på radioshowet til Bing Crosby. Crosby finansierte seinare Paul sine eksperiment med innspelingsteknikkar. I tillegg til å spele for Crosby og artistar som The Andrews Sisters spelte òg trioen til Paul inn eit par album på eiga hand på Decca Records seint i 1940-åra.
Brente steders regulering
Regional tenking
Nokså snart kjende reguleringsarkitektane behov for ei planlegging som strekte seg ut over den tradisjonelle byplanlegginga. Skulle planane bli av noko verdi måtte dei ta omsyn til mange spørsmål, og ulike element dimensjonerast og utformast slik dei svarte til behova for ei rimeleg framtid. Dei såg behov for meir omfattande og undersøkingar av mange forhold enn det som hadde vore vanleg, og planlegginga måtte omfatte større område. Ei drivkraft bak introduksjonen av regional tenking i planlegginga var Erik Lorange. Han var inspirert av blant andre skotten Patrick Geddes, ein pioner innan regional planlegging. Ved hovudkontoret i Oslo blei det sommaren 1947 tilsett ein geograf, ein sosiolog og ein statistikar for å starte førebuande regionalplanarbeid. Erik Lorange kom då frå Alta-kontoret for å leie dette arbeidet. Det skulle gå nesten 19 år før regionplanlegging blei innført i bygningsloven av 1965.
Soneplanen for Alta som eksempel
Før den totale raseringa av busettinga var det tre tettstader i Alta: Bossekop, Elvebaken og Bukta, men ingen av dei peikte seg ut som hovudsenter. Etter krigen var det mogleg å gjere noko med dette. På grunnlag av mange intervju, og gjennom regionale analysar av blant anna næringsliv, samferdsel, klima, kulturelle og sosiale forhold og behov, utarbeidde BSRs reguleringskontor ein soneplan som innebar ei viss endring av busetnaden. Planen behandla dei tre stadene i samanheng, og viste eit nytt sentrum i det geografiske midtpunktet, og busettingsmønster etter eit tilnærma bandbymønster langs riksvegen. Sentrum skulle ha administrasjon og forretningar, skolar og idrettsanlegg, og bustader. Det blei utarbeidd reguleringsplanar for Austre Elvebakken, Vestre Elvebakken, Bukta, Sentrum, Midtbakken og Sentrum.
Les Paul
Gitaren hans vert i dag nytta av gitaristar over heile verda, både amatørar og profesjonelle.
Brente steders regulering
Kjelder
http://www.nb.no/nbsok/nb/999419fa214c350e6e5003c542edff12?index=1#67
Les Paul
I 1947 gav Capitol Records ut ei plate som hadde starta som eit eksperiment i Paul sin garasje, kalla «Lover (When You're Near Me)». Denne songen hadde åtte forskjellige gitarspor av Paul og var første gong det vart nytta fleirsporsinnnspeling.
Taku Ishihara
Taku Ishihara er ein tidlegare japansk fotballspelar.
Han spela for klubbane Yokohama F. Marinos og Tokushima Vortis.
Brente steders regulering
Kjelder
http://www.nb.no/nbsok/nb/93df9307e157acc52c5b110b4482a3cd?index=1#0
http://www.nb.no/nbsok/nb/b65952ec9c87152c7463799e98100e82?index=2#0
Les Paul
I januar 1948 mista nesten Paul livet i ei stygg bilulukke i Oklahoma, som øydela høgrearmen og olbogen hans. Legane gav Paul beskjed om at dei ikkje kunne fikse olbogen hans, og dei måtte låse olbogeleddet i den posisjonen Paul måtte ønskje. Paul forklarte så kirurgane at dei måtte la armen ha ein vinkel som gjorde at han kunne halde handa over gitarstrengane.
Audun Lysbakken
Audun Bjørlo Lysbakken er ein norsk politikar frå Bergen. Han representerer Sosialistisk Venstreparti, og var partileiar for dette partiet frå 2012 til 2023.
Biografi
Audun Lysbakken er fødd og oppvaksen i Bergen. Far hans er skodespelaren Sigurd Lysbakken, og mor hans er forfattar Geirdis Bjørlo. Av utdanning har han allmennfag frå Bergens Handelsgymnasium (1993–1996) og grunnfag i fransk og samanliknande politikk frå Universitetet i Bergen (1996–1998). Han sat i bystyret i Bergen frå 1999 til 2000, og var nestleiar i Sosialistisk Ungdom i frå 2000 til 2002. Han har arbeidd som kontorsekretær hjå Norsk Økologisk Landbrukslag (1999–2000) og journalist i Klassekampen (2000–2001).
I 2001 vart han vald som stortingsrepresentant for Hordaland fylke, og han sat fire år i Stortinget sin finanskomité. I denne perioden var han også medlem av Stortinget sin delegasjon til den parlamentariske forsamlinga i OSSE. Han var i perioden 2005–2009 fyrste vara til Stortinget. I 2009 var han 1. kandidat for SV i Hordaland. Som innvald stortingsrepresentant vart han først i oktober same året vald til parlamentarisk leiar for SV si stortingsgruppe, eit verv han hadde berre i eit par veker.
Audun Lysbakken var frå 20. oktober 2009 statsråd i Barne- og likestillingsdepartementet, som frå 1. januar 2010 vart Barne-, likestillings- og inkluderingsdepartementet, i Regjeringa Stoltenberg II. Han trekte seg frå denne stillinga 5. mars 2012. Kristin Halvorsen tok mellombels over stillinga hans.
Les Paul
Etter den andre verdskrigen, med støtte frå Bing Crosby, lagde selskapet Ampex den første masseproduserte bandopptakararen. Crosby gav Les Paul den andre som vart produsert og han starta å eksperimentere med opptakaren og fann fram til spesialeffektar som ekko og flanging. I tillegg modifiserte han maskinen slik at han kunne gjere fleirsporsinnspelingar, noko som han vert rekna som opphavet til. Paul klarte å lage eit ekstra kretssystem i maskinen og slik kunne han spele inn fleire spor separat. Det var heller ikkje nødvendig å spele inn samstundes på same tape. Dette vart raskt utvikla vidare av Ampex og det vart gjeve ut to- og tresporsopptakarar. Desse maskinane danna grunnlaget for profesjonelle platestudio og radio- og TV-industri i 1950- og tidleg i 1960-åra.
Fylkesveg 38 i Nordland
Fylkesveg 38 i Nordland går mellom Baustad og Brekk i Sømna kommune. Vegen er 3,7 km lang.
Audun Lysbakken
Biografi
Frå 2006 til 2012 var Lysbakken nestleiar i SV. Deretter var han frå 10. mars 2012 til 18. mars 2023 partileiar for partiet.
Les Paul
I 1954 var Paul medverkande til å vidareutvikle teknologien og fekk Ampex til å byggje den første åttesporsopptakaren med hans økonomiske støtte. Utforminga hans der lydhovudet anten kunne spele inn eit nytt spor eller spele av eit tidlegare innspelt eitt, danna grunnlaget for fleirsporsinnspeling dei neste tretti åra.
Paul hadde mellom anna eit eige radioprogram, The Les Paul Show, på NBC på 50-talet og i denne tida spelte han inn fleire plater med kona si Mary Ford. Frå ut på 60-talet og framover spelte han berre sporadisk inn plater, mellom anna Chester and Lester i 1977 i lag med Chet Atkins.
Brente steders regulering
Kjelder
http://www.gjenreisingsbyer.no/brente-steders-regulering-b-s-r-.4743143-131781.html
http://www.gjenreisingsbyer.no/brente-steders-regulering-b-s-r.4744260-131781.html
Les Paul
Seint i 1980-åra starta Paul å gjere konsertar igjen, noko han i 90-årsalderen framleis heldt på med. I 1988 vart Les Paul innlemma i Rock and Roll Hall of Fame. I 1991 oppretta Mix Foundation ein årleg pris kalla Les Paul Award som går til enkeltpersonar eller institusjonar som har sett nye standardar i kreativ bruk av lydteknologi.
Hop jernbanestasjon
Hop jernbanestasjon var ein tidlegare stasjon på Vossabanen og Bergensbanen på Hop i Fana bydel i Bergen. Stasjonen låg 8,18 km frå Bergen jernbanestasjon, på den strekninga av Bergensbanen som vart lagd ned etter at Bergensbanen fekk ny og stuttare line ved opninga av Ulrikstunnelen gjennom fjellet Ulriken.
Stasjonen vart opna i 1883, samstundes med opninga av Vossabanen (som seinare vart til ei strekning på Bergensbanen), og vart nedlagd i 1965. Den første stasjonsbygningen var teikna av Balthazar Lange, men vart flytta til Ål i Hallingdal i 1913. Ein ny bygning, teikna av Erland Tryti, vart oppført i 1913 og står her enno, tett attmed bilvegane som går her i dag.
Tenåringsidol
Tenåringsidol er ein kjendis med mange ungdomar, særleg tenåringar, blant fanskaren sin. Slike idol er ofte unge, men er ikkje nødvendigvis sjølv tenåringar. Ofte er eit tenåringsidol ein skodespelar eller ein popartist, men òg enkelte idrettsutøvarar kan vere tenåringsidol. Idolet kan vere populær hos berre tenåringar eller i alle aldersgrupper.
Hop jernbanestasjon
Då stasjonen vart nedlagd, vart bygningen nytta som postkontor og kunstgalleriet Galleri Stasjon, som no er Galleri Langegaarden på Fjøsanger. I 1979 tok Hordaland Vegkontor over bygningen. Bygningen ligg i dag i Troldhaugvegen.
Tenåringsidol
Tenåringsidol vert ofte omtalt i tenåringsmagasin som Topp.
Historie
Eit tidleg kjent idol var pianisten Franz Liszt, som på 1840-talet tiltrekte seg så sterke beundrarar at omgrepet «Lisztomani» blei skapt for å skildra det. Tidleg på 1900-talet hadde operasongaren Geraldine Farrar ein stor tilhengjarskare av unge kvinner som blei kalla Gerry-flappers. Songaren Rudy Vallée, som hadde stor suksess i 1929 med hittar som «Honey» og «Deep Night», kan ha vore den første amerikanske popsongaren som hadde hundrevis av tenåringsjenter som fanar. Frank Sinatra var også eit tidleg tenåringsidol som tidleg i karrieren sin på 1940-talet appeller til såkalla bobby soxers.
Den store populariteten til Elvis Presley og James Dean i 1950-åra førte til at smarte reklamepersonar gjekk inn for å skape tenåringsidol, som Frankie Avalon. Elvis Presley starta karrieren sin med å spele hard rhythm and blues og jazza country før managerane hans endra stilen hans og han vart meir popaktig.
Tommy Steele, The Beatles og The Rolling Stones var tenåringsidol, særleg i starten av karrierane sine, men dei voks raskt ut av denne statusen, The Rolling Stones gjennom eit meir opprørsk image, og The Beatles gjennom meir utvikla musikk («vaksenmusikk»).
I 1980-åra vart musikkindustrien enno meir fokusert på å skape tenåringsidol. Med MTV i 1980-åra og gutegrupper i 1990- og 2000-åra har fenomenet halde fram. The Backstreet Boys, N'Sync og Westlife er forholdsvis nye døme på dette.
Chancy
Chancy er ein kommune i kantonen Genève i Sveits. Kommunen har innbyggjarar  og eit areal på. Kommunesenteret ligg 427 meter over havet. Det vestlegaste punktet i landet ligg her.
Kommunen ligg i den sveitsiske Champagne-dalen. Han består av landsbyane Chancy og Passeiry, samt grenda Le Cannelet.
CNN
Cable News Network (CNN) er eit amerikansk kringkastingsselskap som er mest kjent for sin verdsdekkjande nyhendekanal. Selskapet vart grunnlagt i 1980 av Ted Turner og Reese Schonfeld og er no eigd av selskapet Time Warner. Selskapet har 42 distrikskontor samt ca. 900 reportarar jorda rundt. CNN sine hovudsendestadar i USA er Atlanta, New York og Washington D.C.
Periode i fysikk
Periode er i fysikk tida mellom kvar gjentaking av eit fenomen som gjentar seg med jamne mellomrom, eit periodisk fenomen. For ein lekam som flyttar seg i ein gjeven bane, er periode det same same omløpstid. For ein pendel eller ei bølgjerørsle er periode det same som svingetid, som er den tida som går frå ei ytterstilling og attende til same ytterstilling.
Periode er den inverse av frekvens:
Ein periodevisar er eit instrument som viser periodetal, det vil sei mengder svingingar per sekund.
Bjølstadmo
Bjølstadmo er ein tettstad i Sel kommune i Innlandet. Staden har.
Bjølstadmo ligg i Heidal, ved Sjoa.
650
650 (romartal DCL)
649
649 (romartal DCXLIX) var eit normalår som byrja på ein torsdag i den julianske kalenderen.
Storavatnet på Fitjar
Storavatnet er eit vatn som ligg i Fitjar kommune i Vestland.
Fylkesveg 40 i Nordland
Fylkesveg 40 i Nordland går mellom Bøengan og Åsen i Sømna kommune. Vegen er 3,7 km lang.
Anderson Santos Silva
Anderson Santos Silva er ein tidlegare brasiliansk fotballspelar.
Han spela for klubben Yokohama FC.
Petter Hesselberg
Petter Hesselberg er ein norsk ingeniør og tidlegare friidrettsutøvar frå Trondheim. Han spesialiserte seg i hekkeløp og vann åra 1981-85 sju norske meisterskapsgull, fem på rad i 400 meter hekk og to på 110 meter hekk. Hesselberg var medlem i Byåsen IL.
Aktiv
Hesselberg vart andremann både på korthekken og langhekken ved NM i friidrett 1979, så vel som ved Friidretts-NM 1980, slått av fire ulike utøvar. Under noregsmeisterskapen 1981 sigra han i begge hekkeløpa, ein prestasjon han gjentok i 1983. På 400 meter hekk vart han derimot norsk meister fem år i rad frå 1981 til 1985.
I landskampen mot Sverige i 1983 sigra Hesselberg i begge hekk-øvingane. Eit par veker etter landskampen sette han norsk rekord med 50,90 sekund på Bislett stadion i Oslo. Knapt året etter, 28. juni 1984 forbetra han på same bana rekorden til 50,76, ein rekord som gjaldt i 19 år. Sitt beste løp på 110 meter hekk gjorde Hesellberg same året den 9. september i Romedal, under friidrettslandskampen mot Sveits og Nederland vart han nummer 2 på tida 14,24.
Reaksjon i fysikk
Ein reaksjon er i fysikken ein kvar og ein verknad som blir utløyst av ein fysikalsk årsak. I mekanikken blir reaksjon brukt i tydinga tilbakeverknad, noko som har ført til uheldig bruk av ordet i samband med Newtons 3. lov.
Tsjernobylsona
Tsjernobylsona er det offisielle sperreområdet kring atomkraftreaktoren som eksploderte i 1986. Området vert òg ofte berre kalla Sona. Sona vart oppretta kort tid etter katastrofen i 1986 av det sovjetiske militæret, først i ein radius på 30 km kring atomkraftverket. Det vart opphavleg sett under militær kontroll. I dag dekkjer sona eit mykje større område og vert styrt av Beredskapsdepartmentet i Ukraina. Sjølve atomkraftverket og sarkofagen som dekkjer den øydelagde reaktoren vert styrt separat.
Sperreområdet dekkjer eit område på kring 2 600 km² i Ukraina kring Tsjernobyl atomkraftverk der den radioaktive forureininga frå nedfallet er størst og offentleg tilkomst og busetjing er avgrensa. Sona grensar til Kviterussland i nord.
Føremålet med sperreområdet er å avgrensa tilkomsten til farlege område, redusere spreiinga av radioaktiv forureining og utføre radiologiske og økologiske overvakingar. I dag er området eit av dei mest radioaktivt forureina områda i verda og trekkjer til seg stor vitskapleg interesse på grunn av dei høge strålingsdosane som er påførte miljøet, og ein aukande grad av turisme.
Geografisk dekkjer sona dei nordlegaste rajonane (distrikta) i Kiev og Zjytomyr oblast i Ukraina.
Kota Mizunuma
Kota Mizunuma er ein japansk fotballspelar.
651
651 (romartal DCLI)
Termodynamikken si nulte lov
Termodynamikken si nulte lov er ei generell utsegn om lekamar i termisk likevekt som er i kontakt med kvarandre og dannar eit grunnlag for konseptet temperatur. Den mest vanlege forma av den nulte lova er:
Med andre ord seier den nulte lova at om ein ser på ein matematisk binær relasjon så er termisk likevekt transitiv. Enkelte kallar dette derfor for «den transitive eigenskapen i termodynamikk».
Historie
Uttrykket fekk namnet «den nulte lova» av Ralph H. Fowler fordi ho på mange måtar er meir fundamental enn dei andre termodynamiske lovene. Det var først på midten av 1900-talet at setninga fekk status som ei lov, lenge etter dei tre andre var stadfesta og i bruk. Det er framleis diskusjonar om statusen til lova i forhold til dei tre andre lovene.
Dale i Sel
Dale er ein tettstad i Sel kommune i Innlandet. Staden har.
Dale ligg ved elva Otta i Ottadalen, tre km. vestom Otta sentrum.
Steinslandsvatnet
Steinslandsvatnet er eit vatn som ligg i Modalen kommune i Vestland.